google/wiki40b huggingface dataset:
Zain Hamid

Kehidupan awal

Beliau dilahirkan pada 19 April 1978 dan berasal dari Kuala Lumpur. merupakan salah seorang daripada anggota asal kumpulan Ruffedge. Anak sulung dari tiga beradik lelaki ini pernah menghasilkan tiga buah album serta dua album bungkusan semula (re-pack) sewaktu bersama Ruffedge.
Zain mendirikan rumahtangga bersama gadis pilihannya Khazmira Anuar pada 8 Ogos 2008, dan dikurniakan seorang cahayamata perempuan, Arianna Rania pada 5 Mei 2009. Namun jodoh mereka telah berakhir pada November 2014.

Ruffedge

Zain  merupakan salah seorang daripada anggota asal kumpulan Ruffedge sewaktu penubuhannya pada 1998, bersama-sama dengan tiga ahlinya yang lain termasuk Azan Addin, Cat Farish dan Mode. Beliau bersama rakan-rakan Ruffedge muncul dalam lagu nyanyian kumpulan Too Phat, "Too Phat Baby" yang dimuatkan dalam album sulung Too Phat, Whuttadilly?! (1999) serta lagu "Tell Shorty" (turut menampilkan kumpulan VE) dari album ketiga kumpulan itu, 360° (2003). 
Pada 2002, mereka bersama kumpulan VE melancarkan album Extreme Pleasure yang diterbitkan oleh The Promise Clan dan Positive Tone dan diedarkan oleh EMI Music Malaysia, Ruffedge diperkenalkan menerusi single sulung mereka "Tiada Lagi Cinta" menampilkan kumpulan hip hop Singapura, Urban Xchange. Pada 2003, album Extreme Pleasure Extra dikeluarkan dengan penambahan beberapa lagu baru termasuk "Saat Bahagia" dan "Khayalan" (dipopularkan oleh kumpulan Black Dog Bone). Amer Munawer menyertai Ruffedge pada tahun yang sama.
Selepas pemisahan antara VE dan Ruffedge, Ruffedge membawa haluan sendiri dengan melancarkan album pertama mereka Defined pada Mac 2004. Zain pernah tampil dalam lagu nyanyian kumpulan Pop Shuvit yang bertajuk "Journey"

Bidang lakonan dan pengacaraan

Mula mencuba bakat dalam bidang lakonan sewaktu masih menganggotai Ruffedge iaitu filem SH3, Castello dan Tipah Tertipu The Movie.
Selepas kumpulannya tidak lagi aktif dalam bidang nyanyian, Zain telah menceburi bidang lakonan sepenuh masa. Beliau bekerjasama dengan Bade Hj. Azmi dalam drama Kejar arahan Bade Hj. Azmi yang turut dibintangi oleh Ezany, Nasir Bilal Khan, Mustapha Kamal, Noniswara, Betty Banafe dan Faradhiya.
Di dalam drama kejar, Zain melakonkan watak Ali iaitu seorang yang tidak mempunyai keluarga, yang kelihatan seperti seorang yang jahat tetapi dia sebenarnya seorang yang baik. Ini kerana Ali mengalami konflik keluarga dan diganggu oleh orang jahat. Drama 26 episod itu disiarkan pada Mei 2009 di RTM 1. Ini merupakan kali kedua Zain berlakon di bawah arahan Bade selepas filem Castello. 
Zain juga merupakan pengacara bagi rancangan Wakenabeb! musim ketiga yang disiarkan di ntv7 pada tahun 2008.
17 Zulkaedah

17 Zulkaedah merupakan hari ke-317 dalam kalendar Hijriah.
Cauchy-à-la-Tour

Cauchy-à-la-Tour merupakan sebuah komun di jabatan Pas-de-Calais di utara Perancis.
Sekolah Kebangsaan Mergong

Sejarah

Sekolah Kebangsaan Mergong terletak lebih kurang 5 km dari pusat bandar Alor Setar.Sekolah ini mula ditubuhkan pada 6 JANUARI 1957 dikenali sebagai Sekolah Umum Mergong. Sekolah sementara ini menggunakan bangsal mengundi pilihanraya pertama yang diadakan pada tahun 1957 bertempat di Masjid Kampung Mergong.Seramai 80 orang orang murid diterima masuk belajar di sekolah ini, pada ketika itu tenaga pengajar terdiri daripada 2 orang guru.Penubuhan sekolah ini adalah atas daya usaha Tuan Haji Puteh b. Arshad iaitu Penghulu Mukim Mergong.
Fontaine-sous-Montdidier

Fontaine-sous-Montdidier ialah sebuah komun yang terletak di komun Somme di Picardie di utara Perancis.
Gunung Lang

Keindahan landskap

Taman ini disediakan laluan pejalan kaki meliputi keseluruhan taman yang dilengkapi dengan menara pandang jauh, rumah tradisional Perak, dataran warisan, wakaf terapung, pergola, gerbang warisan, tandas dan surau.
Pulau yang kelihatan menghijau dari jauh, sebenarnya mempunyai tarikan tersendiri di mana ia menghimpunkan pelbagai spesies bunga ditanam seperti heliconia (sepit udang), musa (pisang) dan bougainvillea (bunga kertas).

Tapak perkhemahan

Taman Rekreasi Gunung Lang turut menyediakan taman permainan kanak-kanak yang lengkap dan tapak perkhemahan. Tapak perkhemahan khas ini boleh memuatkan sehingga 600 pengunjung pada suatu tempoh masa bagi menjalankan pelbagai aktiviti termasuk kem motivasi, hari keluarga dan perkhemahan keluarga.
Ö3 Austria Top 40

Ö3 Austria Top 40 adalah nama kepada carta single rasmi Austria, sebagaimana siaran radio yang menyiarkannya, disiarkan di udara pada setiap hari Jumaat di Hitradio Ö3. Siaran tersebut menyiarkan lagu-lagu single Austria, laman nada dering dan carta muat turun. Ia ditayangkan pada 26 November 1968 sebagai Disc Parade dan diaturcara oleh Ernst Grissemann. Siaran ini mempunyai nama dan pengaturcara lain, sebagaimana ditunjukkan di bawah.
Tempat pertama mingguan dikeluarkan oleh Musikmarkt dan go TV.
Pendekatan Brief Counselling Untuk Kelompok Salah Penyesuaian Psikologi

Ringkasan

Buku Pendekatan Brief Counselling Untuk Kelompok Salah Penyesuaian Psikologi ini merupakan buku kategori .
Buku berjudul Pendekatan Brief Counselling Untuk Kelompok Salah Penyesuaian Psikologi membincangkan mengenai penyesuaian boleh mencetuskan masalah kepada manusia kerana untuk menyesuaikan diri dengan keadaan tertentu, manusia perlu berubah. Masalah yang biasa dialami oleh manusia terbahagi kepada dua kategori, iaitu masalah yang berkaitan dengan diri individu sendiri dan masalah yang berkaitan dengan orang lain.
Kategori masalah ini merupakan maksud kepada masalah penyesuaian dalam kehidupan manusia. Masalah individu yang dimaksudkan di sini termasuk masalah mengawal tabiat diri, menangani perasaan kesunyian, menangani kesalahan yang telah dibuat dan mempelajari menghormati diri sendiri. Masalah yang berkaitan dengan orang lain pula melibatkan berbuat baik kepada orang lain, mengikut arah kelompok tertentu yang berkaitan dengan individu, membina persahabatan yang intim dan menghadapi ketidakselesaan dalam kehidupan dengan orang lain.
Penyesuaian dianggap sebagai sumber penyelesaian masalah yang boleh melahirkan proses intelektual seperti persepsi, pembelajaran, memori dan penguasaan kemahiran. Ianya juga boleh melibatkan emosi seperti stres, marah, takut, bimbang, tertekan, bersalah, malu, kecewa, ugutan dan konfl ik. Keadaan ini dinamakan salah penyesuaian. Jika keadaan salah penyesuaian ini dibiarkan berlarutan, ianya boleh menjadi salah penyesuaian yang lebih serius hingga ke peringkat kecelaruan. Penyesuaian manusia boleh berlaku secara intelek dan emosi. Penyesuaian secara intelek melibatkan persefahaman dan kemampuan. Manakala penyesuaian emosi melibatkan perasaan, kebimbangan, kerisauan, tekanan, stres dan sebagainya. Kejayaan individu menguruskan kedua-dua penyesuaian ini akan membantu individu stabil dan well adjusted tetapi jika sebaliknya individu tersebut akan maladjusted.
Selaras dengan perkembangan dan kemajuan era globalisasi, pendekatan kaunseling turut berkembang dengan pesat, selari dengan perubahan zaman. Pendekatan kelompok singkat (brief counselling) boleh dijadikan alternatif kepada kaunseling kelompok biasa kerana dapatan menunjukkan pendekatan kelompok singkat mampu memberikan hasil yang sama dengan pengurangan jangka masa yang digunakan untuk menjalankan sesi kaunseling.
La Fresnaye-au-Sauvage

La Fresnaye-au-Sauvage ialah sebuah komun di jabatan Orne di barat-laut Perancis.
Sri Rahayu Mohd Yusop

Sri Rahayu Mohd Yusop adalah seorang penulis wanita dari Malaysia.
Pada 31 Oktober 2011, dalam majlis penyampaian Hadiah Sastera Kumpulan Utusan-ExxonMobil 2010 (HSKU) Sri Rahayu bagi tahun keenam berturut-turut apabila karyanya Bima Sakti Menari diumumkan sebagai pemenang tempat pertama. Sebagai pemenang, Sri Rahayu membawa pulang wang tunai berjumlah RM7,000 dan hadiah iringan.HSKU kali ke-26 ini dianjurkan sejak 1985 dan ia juga merupakan antara acara sempena program Sastera Utusan 2011 yang turut memuatkan Malam Puisi Utusan 2011 pada 5 Oktober 2011.
Azé (Saône-et-Loire)

Azé ialah komun di jabatan Saône-et-Loire dan di kawasan Bourgogne di timur Perancis.
Mudah.my

Sejarah

Dilancarkan pada tahun 2006, laman web dalam talian diklasifikasikan iklan dinamakan mudah.my, diperoleh daripada perkataan Melayu "Mudah", menggambarkan betapa mudah untuk ahli-ahli untuk mencari, membeli, menjual hampir apa sahaja, berhampiran di mana mereka berada, tempatnya dengan cara yang sangat mudah.
Laman web ini berfungsi purata 7 juta halaman pengunjung unik setiap bulan, meletakkannya sebagai salah satu bahagian atas 10 laman web di Malaysia (per Alexa.com pada 23 Oktober, 2015). Mudah.my menerima kira-kira 1.7 juta barangan yang disenaraikan setiap hari. Majoriti pelawat Mudah.my adalah pembeli yang berada di lihat keluar untuk produk dan perkhidmatan berpatutan.
Pada September 2015, Gaurav Bhasin telah dilantik sebagai Ketua Pegawai Eksekutif Mudah.my. semangat untuk pembentukkan model perniagaan baru; inovasi & inovasi perakaunan; kepercayaan & reka bentuk pemikiran; dan membina jenama telah membawa beliau untuk menyertai pasukan kepimpinan 701Search pada bulan Julai 2010.
Dalam 5 tahun beliau telah berada di 701Search, tanggungjawabnya telah termasuk membangunkan model perniagaan baru dan produk, esp. untuk ekosistem mudah alih; menyediakan sokongan strategik & mentor pemimpin kanan merentasi pasaran; jurulatih kepada pasukan serantau pakar dalam pemasaran, produk dan pengewangan; dan terkemuka & berkembang operasi di Indonesia.

Pemilikan Mudah.my

701Search pada mulanya projek usaha sama berasal dari dua media gergasi Singapore Press Holdings (SPH) (SGX: T39) dan Schibsted Norway (OSE: SCH) pada akhir tahun 2006. Pada September 2013, Telenor ASA dalam senarai Oslo akan melabur dalam ketiga 701Search. Telenor Communications II, anak syarikat milik penuhnya, akan membeli kepentingan satu pertiga pada nilai perusahaan 303 juta Dolar Singapura pada 1 September, 2013. Ia akan membayar SPH Interactive International (SPHI) $ 16.860.000 Dolar Singapura untuk bahagiannya daripada syarikat. Setelah selesai, 701Search akan dimiliki sama rata oleh SPHI, Schibsted dan Telenor. 701Search akan meneruskan perniagaan dalam menawarkan Iklaneka talian di rantau ini. Dalam perjanjian bernilai € 180 juta, Telenor mengambil pegangan 33% dalam 701Search pada bulan Disember 2013.

Anugerah dan penghargaan

Mudah.my telah diundi sebagai E-Perkhidmatan Pilihan di Anugerah NEF-AWANI ICT di bawah kategori "Pilihan Rakyat" pada 2011. 5 Anugerah NEF-Awani ialah anugerah konsep yang diperkenalkan untuk memberi penghargaan kepada syarikat Malaysia melalui platform media bersepadu.
Patuanan

Poskod

Poskod yang digunakan di Patuanan adalah 45473. Terdapat buah desa di dalam daerah kecamatan Leuwimunding.
Freikorps

Freikorps (disebut [ˈfʀaɪ̯ˌkoːɐ̯], "Kor Bebas") adalah unit sukarelawan Jerman yang wujud dari kurun ke-18 hingga awal kurun ke-20, anggota-anggotanya berjuang secara efektif sebagai tentera upahan, tanpa mengambil kira kewarganegaraan. Didalam negara yang bertutur bahasa Jerman Freikorps yang pertama dipanggil "rejimen bebas" (Bahasa Jerman: Freie Regimenter) telah dibentuk pada kurun ke-18 daripada sukarelawan asli, pembelot dan pembolos musuh, dan penjenayah. Unit lengkap ini kadangkala berkhidmat sebagai pasukan infantri dan kavalri atau, paling jarang, sebagai pasukan artileri. Kadangkala hanya dalam kekuatan kompeni, kadangkala dalam formasi sehingga beribu-ribu orang, terdapat juga pelbagai formasi atau legion campuran. Freikorps Von Kleist Prusia mengandungi infantri, jäger, dragoon dan hussar. Volontaires de Saxe Perancis menggabungkan uhlan dan dragoon.
Pada awal kurun ke-20, Freikorps telah dididik untuk menentang Republik Weimar yang baru dibentuk, dan juga rakan-rakan berhaluan kiri mereka, sewaktu awal tahun 1920an. Organisasi separa tentera ini "berkeliaran dikawasan luar bandar, membunuh dengan sewenang-wenangnya." "Mereka terlibat dalam konfrontasi berdarah dengan pengikut setia republik dan mencipta sebahagian pembunuhan yang lebih terkenal" disepanjang pemerintahan Weimar, dan dikenali secara meluas sebagai "pelopor Nazisme". Satu siri anugerah Freikorps juga wujud, semuanya digantikan pada tahun 1933 oleh Pingat Kehormatan bagi veteran-veteran Perang Dunia I.
Stéphane Mbia

Kerjaya awal

Mbia membuat debut untuk Rennes pada musim 2005–06. Beliau menjaringkan gol pertamanya pada November 2006 menentang Lyon. Pada 14 Julai 2009, Mbia melengkapkan perpindahan sebanyak £10.4 juta ke Marseille dari Rennes.

Queens Park Rangers

Pada 31 Ogos 2012, Mbia menandatangani kontrak dua tahun bersama kelab Liga Perdana Inggeris, Queens Park Rangers dari Marseille dengan bayaran yang tidak didedahkan.
Pada 27 Oktober 2012, Mbia dibuang padang pada 17 minit permainan dalam penampilan keempatnya untuk QPR ketika tewas 1-0 kepada Arsenal. Beliau digantung oleh Persatuan Bola Sepak Inggeris (FA) tiga perlawanan akibat tidak memenuhi syarat ketika menentang Reading, Stoke City dan Southampton. Pada Mei 2013, Mbia mengatakan bahawa beliau ingin meningglkan Queens Park Rangers selepas pasukannya turun ke divisyen dua.

Sevilla

Pada 26 Ogos 2013, Mbia dipinjam ke Sevilla FC. Mbia membuat debut untuk Sevilla pada 1 September dan membuat hantaran kepada Kévin Gameiro untuk gol pertama Málaga CF, 2-2. Pada 27 Oktober, Mbia membuat dua hantaran untuk Ivan Rakitić dan Jairo Samperio ketika menang 2-1 ke atas Osasuna. Beliau menjaringkan gol pertamanya pada 24 November menentang Real Betis, Sevilla menang 4-0..
Pada 1 Mei 2014, beliau menanduk masuk gol kemenangan pada masa tambahan untuk Sevilla menang pada separuh akhir Liga Europa menentang Valencia dan Sevilla layak ke perlawanan akhir. Sevilla ke perlawanan akhir bertemu dengan Benfica di Turin, Itali pada 14 Mei. Pada 3 Jun, Mbia dipilih sebagai "Team of The Year" bersama rakan sepasukan, Ivan Rakitić, Nicolás Pareja and Beto. Pada Anugerah LFP, beliau dinobatkan sebagai pemain terbaik liga Afrika bersama Yacine Brahimi dan Youssef El-Arabi.
Pada 31 Ogos 2014, Mbia sertai Sevilla secara rasmi.. Beliau menjaringkan gol pertamanya pada 18 September dengan menanduk masuk dari hantaran Gerard Deulofeu ketika Sevilla menang 2-0 ke atas Feyenoord.

Kerjaya antarabangsa

Mbia membuat debut untuk pasukan kebangsaan Cameroon pada 2005. Beliau sebahagian daripada skuad Cameroon yang beraksi di Piala Negara-Negara Afrika 2008 di Ghana. Mbia menjaringkan dua gol ketika perlawanan suku akhir menentang Tunisia.
Mbia termasuk dalam skuad Cameroon yang beraksi di Piala Dunia FIFA 2010. Pada 2 Jun 2014, Mbia termasuk dalam senarai 23 pemain oleh pengurus Volker Finke untuk Piala Dunia FIFA 2014 di Brazil.
Pada 26 Ogos 2014, Mbia menjadi kapten pasukan kebangsaan Cameron menggantikan Samuel Eto'o yang mengumumkan persaraan daripada bola sepak antarabangsa.
Jay Mehta

Kehidupan peribadi

Jay Mehta ialah suami bekas Miss India dan pelakon Bollywood Juhi Chawla. Beliau sebelumnya telah berkahwin dengan Sujata Birla, adik perempuan Yash Birla yang meninggal dunia dalam nahas pesawat Penerbangan 605 pada tahun 1990. Mehta mempunyai dua anak dengan Chawla, seorang anak perempuan, Jahnavi Mehta (lahir pada tahun 2001) dan seorang anak, Arjun Mehta (lahir tahun 2003).
Televisyen terestrial

Televisyen terestrial ialah istilah yang memaksudkan kaedah-kaedah penyiaran televisyen yang tidak melibatkan pemancaran satelit.
Sejarah penyiaran televisyen terestrial bermula serentak dengan kelahiran televisyen sebagai sejenis media tersendiri dengan penyiaran televisyen awam jarak panjang yang pertama dari Washington, D.C. pada 7 April 1927. Selain pemancaran dari pesawat yang terbang berpusing-pusing di langit menggunakan sebuah sistem yang dimajukan Westinghouse iaitu Stratovision, tiadanya kaedah penyampaian televisyen yang lain sehinggalah 1950-an apabilanya lahirnya televisyen kabel, atau televisyen antena kelompok (community antenna television, CATV). Kaedah penyampaian isyarat televisyen bukan terestrial yang pertama, iaitu tidak sama sekali bergantung kepada apa-apa isyarat yang berasal dari sumber terestrial tradisional, bermula dengan penggunaan satelit komunikasi pada 1960-an dan 1970-an.
Roland Sagah Wee Inn

Pilihan raya 2011

Dalam pilihan raya 2011, beliau bertanding mewakili BN dan mendapat 6287 undi dengan majoriti 1995. Lawan beliau ialah Ateng Anak Jeros dari parti SNAP mendapat 567 undi. Calon lain ialah Peter Ato Anak Mayau-(PR-4292) .
Dalam pilihan raya sebelum ini, kawasan ini dimenangi oleh Roland Sagah Wee Inn (BN-PBB) juga.
Ba Don

Ba Don merupakan sebuah kota terletak di munisipaliti Quang Binh, Bac Trung Bo, Vietnam.
Le Petit-Pressigny

Le Petit-Pressigny ialah komun di jabatan Indre-et-Loire di Perancis.
Hospital Pakar Tawakkal

Hospital Pakar Tawakkal KPJ merupakan sebuah hospital pakar swasta yang terletak di tengah-tengah bandar Kuala Lumpur. Hospital Pakar Tawakkal KPJ telah ditubuhkan pada tahun 1984 dengan bilangan katil sebanyak 66 buah katil.
Sejak itu, Hospital Pakar Tawakkal KPJ semakin berkembang dan pada 2010 telah membuka satu bangunan baru sebagai tambahan pada bangunan sedia ada.
Pada masa kini, Hospital Pakar Tawakkal KPJ telah dikhususkan sebagai hospital pusat pembedahan orthopaedik dengan kemudahan Teater Pembedahan Digital yang pertama beroperasi di Malaysia.
Prats-de-Mollo-la-Preste

Prats-de-Mollo-la-Preste merupakan sebuah komun di jabatan Pyrénées-Orientales di selatan Perancis.
Majlis Agama Islam Wilayah Persekutuan

Sejarah

Penubuhannya bertujuan membantu dan menasihati Yang di-Pertuan Agong selaku Ketua Agama Islam di Wilayah Persekutuan Kuala Lumpur, Labuan dan Putrajaya berhubung dengan hal ehwal agama Islam sebagaimana yang diperuntukkan oleh Seksyen 31 Akta Pentadbiran Undang-Undang Islam (Wilayah-Wilayah Persekutuan) 1993 [Akta 505].
Perkara 3 (5) Perlembagaan Persekutuan memperuntukkan bahawa :
“Walau apa pun apa-apa jua dalam Perlembagaan ini, Yang di-Pertuan Agong hendaklah menjadi Ketua Agama Islam di Wilayah-Wilayah Persekutuan Kuala Lumpur, Labuan dan Putrajaya; dan bagi maksud ini Parlimen boleh melalui undang-undang membuat peruntukan- peruntukan bagi mengawal selia hal ehwal agama Islam dan bagi menubuhkan suatu Majlis untuk menasihati Yang di-Pertuan Agong mengenai perkara-perkara yang berhubungan dengan agama Islam.”
Seksyen 4(1), Akta 505 pula menyatakan:-
“Maka hendaklah ada suatu badan yang dikenali sebagai “Majlis Agama Islam Wilayah Persekutuan”, untuk menasihati Yang di-Pertuan Agong dalam perkara- perkara yang berhubungan dengan agama Islam.”
Bidang kuasa MAIWP pula dijelaskan melalui Seksyen 31, Akta 505 yang menyatakan:
“Majlis hendaklah membantu dan menasihati Yang di- Pertuan Agong berkenaan dengan semua perkara yang berhubungan dengan agama Islam di dalam Wilayah- Wilayah Persekutuan, kecuali perkara-perkara Hukum Syarak dan yang berhubungan dengan pentadbiran keadilan, dan dalam semua perkara sedemikian hendaklah menjadi pihak berkuasa utama di dalam Wilayah-Wilayah Persekutuan selepas Yang di-Pertuan Agong, kecuali jika diperuntukkan selainnya dalam Akta ini.”
MAIWP secara keseluruhan mengawasi kutipan dan pengagihan zakat, pembangunan masjid/surau, sekolah-sekolah agama, pembangunan tanah wakaf dan pesaka yang terletak hak kepada MAIWP, pengurusan nikah/cerai dan rujuk dan masalah kekeluargaan, penguatkuasaan undang-undang dan pembangunan sosial masyarakat Islam.

Visi

Peneraju dalam pembangunan dan kesejahteraan ummah

Misi

Merealisasikan agenda pembangunan ummah secara terancang dan menyeluruh

Slogan

Memacu Kegemilangan Ummah
1001 Mutiara Hikmat & Kata-Kata Nasihat

Ringkasan

Buku 1001 Mutiara Hikmat & Kata-Kata Nasihat ini merupakan buku kategori Motivasi & Bimbingan.
Celt

Celt merupakan beberapa kumpulan yang berkait di Eropah tengah pada masa silam yang berkongsi kebudayaan dan ciri-ciri bahasa asal. Masa kini, Celtic sering digunakan untuk menggambarkan penduduk beberapa kelompok etnik, termasuk kebudayaan dan bahasanya, di Kepulauan British, daerah Bretagne di Perancis dan daerah Galicia di Sepanyol yang turut berkongsi ciri-ciri serupa Celt asal. Walau bagaimanapun, pada masa silam, mereka tidak semestinya dianggap berkait dengan Celt oleh orang luar (puak atau negara dari tanah besar daerah Celt, seperti Gaul dan Belgium, diketahui berpindah ke kepulauan British, seperti Atrebates, Menapii, dan Parisi, dan menyumbang kepada pembentukan penduduk Celt).
Rujukan bertulis mengenai orang Celtic sebagai keltoi (puak tersorok), telah dicatat oleh Hecataeus dari Yunani pada 517 BC.
"Celt" disebut /kelt/, dan "Celtic" sebagai /keltIk/ (dalam SAMPA). Sebutan /seltIk/ hanya patut digunakan bagi pasukan sukan tertentu (contoh. pasukan NBA, Boston Celtics, dan sebelah SFA, Celtic FC).
Istilah 'Celt' atau 'Celtic' boleh digunakan dalam beberapa cara — ia menentukan kumpulan orang yang bertutur atau keturunan daripada penutur Bahasa Celt atau orang Eropah prasejarah yang berkongsi ciri-ciri kebudayaan yang sama yang dipercayai berasal daripada budaya Hallstatt dan La Tene. Daripada istilah kini, 'negara Celtic' biasanya ditakrifkan sebagai Wales, Ireland, Scotland, Cornwall, Isle of Man dan Brittany disebabkan bahasa Celtic unik bagi kawasan ini. Kawasan Eropah lain yang dikaitkan sebagai Celtic adalah seperti Galicia di Sepanyol, dan Devon, Cumbria dan Northumbria di England.
Kajian DNA moden (seperti yang dilakukan oleh UCL) menunjukkan bahawa penduduk England kini sebahagian besarnya ialah keturunan Celtic/British kuno, sungguhpun England ketiadaan bahasa Celtic yang terselamat. Keadaan yang sama juga berlaku di Scotland, bahasa Gaelic terbatas kebanyakannya pada pinggir utara dan barat.

Nama Celt

Asal pelbagai nama semenjak tempoh klasik bagi penduduk yang dikenali hari ini sebagai Celt adalah kabur dan dipertikaikan. Ia kelihatannya bahawa tidak satupun istilah yang dirakamkan pernah digunakan oleh penutur Celt itu sendiri. Secara khususnya, tidak terdapat rekod istilah "Celt" digunakan berkait dengan penduduk Kepulauan British atau Ireland sebelum abad ke-19.
Camparada

Camparada merupakan kawasan yang terletak di wilayah Milan, Itali utara. Bandar ini memiliki populasi sebesar 1,889 orang. Bandar ini juga memiliki keluasan wilayah sebesar 1.6 kilometer persegi.
Escape to Witch Mountain (filem 1975)

Pelakon

Filem ini turut disertai oleh beberapa orang pelakon terkenal, antaranya adalah Eddie Albert, Ray Milland, Donald Pleasence

Ringkasan

Dua kanak-kanak yatim misteri mempunyai kuasa luar biasa dan dikejar oleh seorang jutawan tipu daya. Tetapi di manakah kanak-kanak ini benar-benar boleh menetap?
Dinar Tunisia

Dinar Tunisia (Arab: دينار) merupakan sebuah mata wang rasmi negara Tunisia sejak tahun 1956. Simbol mata wang negara ini ialah DT. Mata wang ini setiap satuannya dibahagi menjadi 1000 milim. Mata wang ini terbahagi menjadi 5, 10, 20, 50, 100 milim, ½, 1, 5 dinar.
Yudanagara

Poskod

Poskod yang digunakan di Yudanagara adalah 46121. Terdapat 6 buah desa di dalam daerah kecamatan Cihideung.
Urduliz

Urduliz merupakan sebuah kawasan perbandaran di Sepanyol di Biscay, di komuniti autonomi Basque.
Bandulu

Poskod

Poskod yang digunakan di Bandulu adalah 42166. Terdapat 10 buah desa di dalam daerah kecamatan Anyer/Anyar.
Elaun harian

Elaun harian dibayar jika bertugas di luar ibu pejabat (lebih 8 jam, tetapi kurang 24 jam. Kadarnya separuh daripada kadar elaun makan berdasarkan Perintah Am 4.
Kota Niur

Poskod

Poskod yang digunakan di Kota Niur adalah 38386. Terdapat 23 buah desa di dalam daerah kecamatan Taba Penanjung.
Payangan

Poskod

Poskod yang digunakan di Payangan adalah 82181. Terdapat 15 buah desa/kelurahan di dalam daerah kecamatan Marga.
Thengampudur

Demografik 2001

Menurut bancian India pada tahun 2001, Thengampudur memiliki bilangan penduduk seramai 12,669. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Thengampudur memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 51% lelaki dan 49% wanita mampu membaca. 10% dari populasi berusia di bawah 6 tahun. (2001)